اندونزی-ده گوجلو یاغیش‌لارین سبب اولدوغو سئل و تورپاق سوروشمه‌سی نتیجه‌سینده حیاتینی ایتیرن‌لرین سایی 181-ا چاتیب.
دوغو نوسا تنگترا ایالتی‌نین والی کؤمکچی‌سی ژوزف نایی سویی سون آختاریش و قورتارما تدبیرلری نتیجه‌سینده داها چوخ جسد آشکارلادیق‌لارینی دئییب.
اؤلن‌لرین عمومی سایی‌نین 181-ا چاتدیغینی بیلدیرن ژوزف نایی سویی خبر چیخمایان 48 نفرین آختاریش‌لاری‌نین داوام ائتدیگینی وورغولاییب.
دوغو نوسا تنگترا ایالتینه عایید دوغو فلورس، لمباگا و آلور شهرلرینده آوریلین 5-دن ایندییه‌دک داوام ائدن یاغیش‌لار سئل و تورپاق سوروشمه‌سینه سبب اولموشدو. سئل و تورپاق سوروشمه‌سیندن سونرا تخمینن 15 مین ائو یارارسیز حالا دوشوب.
اکواتور قورشاقدا یئرلشن اندونزی-ده خصوصیله اوکتبر-آوریل آیلاری آرالیغیندا تز-تز داشقین‌لار و تورپاق سوروشمه‌لری باش وئریر.
